CONTRA-IN FOS 

_ Butlletí Setmanal de Contra-lnformació _ 

N úmero 466. Setmana del 30 de maig al 5 de juny de 2007 

L'abstenció va ser la gran protagonista de la jornada electoral a Catalunya i, especialment a Barcelona, al marge de la pèrdua de 60.000 vots per part d'ICV-EU iA. L'abstenció va ser major del 50% a Barcelona i a totes les ciutats de més de 100.000 habitants de la província. 


Okupació i C armes Socals 


Els mossos d'esquadra desallotgen temeràriament 
el centre social okupat M iles de Viviendas 

Carreguen contra les persones concentrades i assegudes al carrer i fereixen a una persona 


Impunítat poucial 


Judici contra dos mossos acusats d'apallissar a 
una detinguda a la comissaria de les Corts 

La iove presenta 38 hematomes per tot el cos mentre que les aravacions només mostren una bufetada 


Barceloneta.- Els mossos d'esquadra han 
desallotjat, aquest dimarts 29 de maig, el 
Centre Social Okupat Miles de Viviendas 
que fou okupat al novembre del 2004 i on es 
desenvolupaven numerosos projectes 
socials com la Universitat Pirata. Amb un 
desmesurat dispositiu policial que incloia 
una grua, els mossos d'esquadra van arribar 
cap a les 5:30h de la matinada al Passeig 
Borbó per desallotjar sense previ avís l'im¬ 
moble, a l'interior del qual hi havia 10 per¬ 
sones, set van sortir voluntàriament però les 
altres tres estaven penjades a la façana de 
l'edifici resistint. Aquestes tres persones van 
ser despenjades en un altre excercici de vio¬ 
lència i intimidació dels mossos d'esquadra a 
20 metres d'alçada mitjançant una grua i 
sense prendre les mínimes mesures de 
seguretat. Ho van fer sense assegurar-les i 
tallant la corda amb una navalla, posant en 
perill manifest la vida de diverses persones. 
Cap dels resitents fou detingut i un cop al 
carrer, van coincidir en assenyalar que, do¬ 
nada la temeritat amb la que van actuar els 
mossos, tot indicava que aquesta acció fou 
realitzada per efectius sense formació 
específica. Al carrer nombrosos veïns del 
barri i gent diversa s'anava concentrant per 
protestar contra el desallotjament i donar 
suport a les persones que resistien. Els 
mossos no paraven d'increpar a la gent con¬ 
centrada produint-se empentes i agressions 
constants, un grup de gent va decidir 
asseure's al Passeig Borbó tallant el tràfic i 
així intentar bloquejar l'entrada dels operaris 
de la construcció dins l'edifici, però quan 
aquests van arribar els mossos van carregar 
brutalment contra la gent concentrada i una 


persona va resultar greument ferida al cap. 
Poc desprès aquesta concentració fou 
desconvocada davant les agressions i ame 
naçes dels mossos de començar a efectuar 
detencions si en 5 minuts no es disolia. 
D'aquesta manera, es pretén colpejar i 
desactivar el moviment veinal i l'inquietant 
aliança entre el centre social Miles de 
Viviendas i les veïnes del barri, que, mit¬ 
jançant la Plataforma d'afectats en defensa 
de la Barceloneta y la AAVV de hòstia, i en 
oposició al "pla dels ascensors" de 
l'Ajuntament, van presentar el passat 3 de 
maig un pla alternatiu que prioritza les 
necessitats del barri front als interessos 
econòmics-inmobiliaris d'uns pocs, i sense 
que sigui necessària la destrucció de espais 
socials i culturals ni l'expulsió d'un 20% 
dels veïns del barri. Des de l'assemblea del 
centre social de M iles es vol fer una crida 


per intentar parar l'enderrocament de l'edifi¬ 
ci que podria fer-se efectiu durant aquesta 
setmana. 

Concentració contra el desallotjament 
El mateix dimarts al matí, l'assemblea de 
M iles de Viviendas va enviar la convocatòria 
d'una concentració la mateixa tarda a les 18h 
davant del mercat de la Barceloneta. 
Gairebé un centenar de persones van partic¬ 
ipar d'una ruta pel barri per tal de recuperar 
diversos espais antigament públics i ara con¬ 
vertits en supermercats i espais privats. El 
darrer element arquitectònic de la visita va 
ser justament la caserna desallotjada el 
mateix dia. Per altra banda, la FAVB ha emès 
un comunicat en què denuncia la falta d'in¬ 
terès de l’ajuntament en recuperar l'edifici. 
Més info: www.sindominio.net/ miles 
M iles de Viviendas+Contra-lnfos 29/ 5/ 07 


Barcelona.- Avui dimarts 29 de maig se cele¬ 
bra el judici dels dos mossos d'esquadra 
acusats d'apallissar una detinguda a la comis¬ 
saria de les Corts, el 4 d'abril passat. La dona, 
de 23 anys i nacionalitat russa, presentava 38 
hematomes per tot el cos, segons l'informe 
mèdic. La mossa acusada de l'agressió està 
suspesa de feina i sou, tot i que aquest cop 
les càmeres ocultes només van gravar com la 
mossa clavava una bufetada a la detinguda i 
la tirava al terra. La noia celebrava aquella nit 
el seu aniversari i els mossos la van detenir 
quan, en no trobar les claus de casa, picava a 
la porta del pis que comparteix perquè l'o¬ 
brissin. La mossa és un dels cinc agents 
denunciats davant la fiscalia en haver estat 


Barcelona.-Els fets van tenir lloc el passat 
31 de gener al barri del Coll. Aquella tarda 
els mossos van procedir a efectuar el 
desllotjament d'una vivenda situada al car¬ 
rer Tirso. Només les dues persones que 
vivien a la casa podien treure les seves per¬ 
tinences, ja que un cordó dels mossos 
impedia que més gent els ajudés. Un cop 
finalitzat el desallotjament la gent els dem - 
anava als mossos que els entreguessin una 
còpia de l'ordre de desallotjament, cosa a 
la qual els mossos es van negar. Això va 
provocar moments de tensió que els 
mossos van aprofitar per detenir a un dels 
assistents. El van reduir entre dos agents i 
se'l van endur arrossegant per terra mentre 
li donaven cops i l'insultaven. El van dur 


sorpresos per les càmeres maltractant 
detinguts. La nit dels fets, l'Elena va arribar a 
la porta de casa seva i en no trobar les claus 
del domicili va començar a trucar els timbres 
perquè l'obrissin. Se suposa que algun dels 
veïns va avisar la policia autonòmica i els 
Mossos d'Esquadra es van personaral lloc i la 
van detenir.Segons l'advocat de l'Elena, dues 
agents dels mossos la van tirar a terra, li van 
treure la roba per la força i van començar a 
burlar-se d'ella. Un examen mèdic de 
l'Hospital del Mar de Barcelona previ al seu 
trasllat a la comissaria de les Corts detalla 
que la detinguda presentava molèsties als 
canells, probablement a causa de les manilles 
que duia posades. En sortir de la comissaria, 


entre les dos furgonetes que els mossos 
havien aparcat davant l'Inmoble que 
acabaven de desallotjar, í allà II van donar 
més cops í patades, i el van amenaçar amb 
la pistola. Posteriorment el van inmobil- 
itzar i se'l van endur a la comissaria de les 
Corts. Durant el trasllat van continuar les 
agressions i les amenaces, que van cessar un 
cop el detingut va ingressar a la comissaria. 
Hores més tard va ser posat en llibertat 
amb càrrecs. El parte mèdic realitzat al sor¬ 
tir de comissaria mostra lesions a un ull, als 
canells, a les cervicals i hematomes per tot 


en canvi, un altre informe, redactat a la Vall 
d'Hebron, va revelar finsa 38 hematomes als 
genolls, malucs, espatlles, cara, esquena i 
zona lumbar. A més, en arribar a casa, el seu 
xicot va gravar un DVD que mostrava aque¬ 
stes lesions. Fonts de la policia autonòmica 
han explicat que la Divisió d'Assumptes 
Interns posseeix una gravació de les càmeres 
ocultes situades a la zona d'escorcolls de la 
comissaria per ordre de la Conselleria 
d'Interior. Assegura que la gravació no ha 
estat tallada ni s'hi ha fet cap muntatge i que 
només mostra la mossa clavant una bufetada 
a la detinguda, que estava emmanillada, i 
tirant-la a terra. Aquesta agent ja ha estat 
suspesa de sou i feina.Contra-Infos 29/ 5/ 07 


el cos. Pel tracte rebut i per l'arbitrarietat 
de la detenció es va decidir posar una 
denúncia als agents dels mossos que havien 
participat en la detenció. El judici per 
agressions, tan pels mossos com pel jove 
detingut, s'ha celebrat avui 29 de maig i ha 
quedat vist per sentència. Durant la vista, 
els mossos han contradit la versió de l'ate¬ 
stat policial que ells mateixos van realitzar 
i han negat qualsevol tipus d'agressió cap al 
detingut, obviant les lesions que presenta¬ 
va al sortir de comissaria. 

Contra-lnfos 29/ 5/ 07 



Agents dels mossos d'esquadra trencant el cordó de gent contra l'enderroc de la caserna. 


PDSAt EN CONTACTEAMB NOSALTRES AL CORREU DEZITZANIA@SINDOMINIO.NET 

Per ajuts econòmics al Contra-lnfos 


Judici per un detingut en un desallotjament al 
Coll i pels dos mossos que el van detenir 


















Suspenen el desallotjament del 
centre social okupat Kan M ussol 

El jutge l'aplaca perquè els okupants no havien rebut l'ordre 


CoLLSEROLA.-Les deu del matí del dilluns 28 
de maig era l'hora que el jutge de Rubí havia 
dictaminat per dur a terme el desallotja¬ 
ment de Can Mallol. Per deficiències en la 
forma, aquesta ordre ha estat suspesa. Una 
vintena de persones es concentraren a la 
porta. La masia Can Mallol, coneguda per 
Kan Mussol i habitada per un col·lectiu 
d'okupes des de fa 10 anys va viure un nou 
episodi. Des de primera hora, alguns veïns i 
altres persones anaven arribant per solidar- 
itzar-se amb aquest col·lectiu, que durant 
deu anys ha cultivat i habitat la casa. El 
propietari de la finca, va aparèixer també 
acompanyat d'un camió per si es duia a 
terme el desallotjament. El col·lectiu de Kan 
M ussol denunciava que «la justícia no exis¬ 
teix per als que no tenen diners», esmentant 
la caucíó que els va apartar del judici per un 
suposat delicte a la llei hipotecària, aquest 


judici es va dur a terme als jutjats de Rubí a 
principis d'any. La impossibilitat de pagar 
9.000 euros va impedir que els encausats es 
poguessin defensar. A part, el col·lectiu 
afectat declarava que no havia estat infor¬ 
mat de la data del desallotjament i no 
havien buidat encara la casa. A les llhores va 
arribar l'agent judicial acompanyat d'un 
cotxe de la policia municipal de Rubí. 
L'advocada del col·lectiu va exposar les 
deficiències processals de l'ordre de desal¬ 
lotjament I els agents judicials consultaren 
al jutge per telèfon que va decidir ajornar el 
desallotjament. El col·lectiu okupa pretén 
seguir habitant la casa, «tenim els horts en 
plena producció i no tenim cap altra terra ní 
sostre on viure», afirmaren, afegint: «Esteu 
alerta a properes convocatòries per defen¬ 
sar aquest projecte». 

Equip Comunicació Collserola 28/ 5/ 07 


Desallotjament a Idiazabal 

Idiazabal/Guiplizcoa.- Divendres 25 de maig Txomenane "Txome 11 í que portava un any i 
a les 7h del matí van aparèixer dos furgons mig okupada. Ràpidament a l'exterior de la 
de la ertzaintza a desallotjar a la gent que casa es van començar a concentrar grups de 
estava donant-li vida a la casa okupada a gent per donar suport als okupants. 
Idiazabal coneguda amb el nom de Contra-lnfos29/ 5/ 07 


La Fusteria de Sarrià en perill 

El casal popular de joves va ser okupat l'id'abril del 2006 


Sarrià/Barcelona.- «L'l d'abril del 2006 un 
grup de joves del barri vam okupar una antiga 
fusteria del casc antic de Sarrià per tal de 
crear un casal popular per a joves. Desprès 
d'inaugurar al cap de un mes i mig van 
començar les identificacions I la posterior 
citació a judici. En un primer moment la 
denúncia va ser cursada per la via penal, per 
aquesta raó nosaltres vam anar seguint 
l'evolució d'aquesta, però, la sorpresa va 
arribar quan vam ser citats a judici per una 
altra denúncia que estava posada per la via 
civil, de la qual nosaltres no teníem coneix¬ 
ença. Així es creava la primera irregularitat, el 
cas estava obert tant per penal com per civil 
í malgrat la nostra insistència en que aquest 
fet és il·legal, encara avui segueixen estan les 
dues vies obertes, malgrat que només la via 
civil ha avançat, mentre que la penal es troba 


aturada des de principis de juliol del 2006. (...) 
Gràcies a la multitud d'irregularitats pro¬ 
duïdes en el cas, a base de posar recursos 
hem aguantat fins a aquests dies i ja portem a 
la casa més d'un any. Però aquesta setmana 
ens comunicaran quin és el resultat de l’últim 
recurs que podíem cursar, aquest a l'audiència 
provincial. En cas de que aquest no sigui 
acceptat a tràmit, el desallotjament serà 
imminent, per aquesta raó fem arribar aquest 
escrit, per alertar ala gent del perill que corre 
actualment La Fusteria, i que això serveixi 
perquè totes estiguem atentes a possibles 
convocatòries. Malgrat aquesta situació i 
l’imminent desallotjament, volem manifestar 
que la nostra lluita no s'atura i per aquesta raó 
en cas de desallotjament, seguirem alliberant 
espais abandonats, per a construir-hi casals 
per al jovent del barri.» La Fusteria 29/ 5/07 


Veïnat co ntra l'especulació 


Nit de desobediència civil i 
electoral a cop de cassola 


Barcelona- Unes 300 persones es van reunir 
el passat dissabte 26 de maig a les 22h a la 
plaça de Sant Jaume de Barcelona, desafiant 
el dia de reflexió electoral, per fer-se sentir 
amb una forta cassolada i reclamar el dret a 
un habitatge digne. Els Mossos d'Esquadra 
no van deixar accedir la manifestació que 
provenia de la Rambla I es dirigia cap a l'in¬ 
terior de la plaça. A mesura que passaven els 
minuts, una cinquantena de persones van 
aconseguirà accedir a l'Interior de la plaça a 
través d'altres carrerons. Supervívienda va 
fer de les seves desafiant a les forces de 
(in)seguretat, despertant la simpatia dels 
assistents i desesperant a algun policia. 
Finalment els dos grups es van retrobar en 


un carreró camí de la Catedral i des d'allà, 
d'una manera espontània i pacífica, es va 
decidir baixar per la Rambla fins les portes 
del Liceu, on els assistents van esperar que 
la burgesia sortís al carrer després d'una 
actuació. Des de fa un temps el Liceu s'està 
convertint en un símbol de protesta contra 
els rics que, espantats, aquesta vegada van 
haver de sortir per les portes laterals acom¬ 
panyats pels empleats. 

Amb crits "que passa, que passa, que no 
tenim casa" i "aquesta és la seva democràcia", 
la manifestació va acabar a les OOh, enl¬ 
laçant amb el dia de les eleccions munici¬ 
pals. 

V de vivienda +Contra-lnfos 29/ 5/ 07 


Presos i preses bm lluíta 


La Laura i en Diego pateixen 
humiliacions i coaccions a la presó 


Presó de Can Brians/ Baix Llobregat.- El passat 

25 d'abril, la presa política Laura Riera va ser 
traslladada des de la presó de Picassent a 
Soto del Real (Madrid), per finalment arribar 
tres dies després a Can Brians. Alhora, en 
Diego Sànchez, també va arribar a la presó de 
Can Brians des de la presó de Picassent el dia 

26 d'abril, en un trasllat efectuat pels Mossos 
d’Esquadra. Des de l'arribada d'ambdós a la 
presó depenent de la Generalitat del 
Principat, les seves condicions de vida han 
patit un fort desgavell i han viscut contínues 
situacions conflictives amb coaccions i amen¬ 
aces per part dels carcellers. En el mes que 
porten al centre penitenciari, en Diego ha 
patit una militarització de la rutina diària 
(amb l'obligació "d'esperar" les "ordres” dels 
funcionaris per simplement aixecar-se de 
taula a dinar), escorcolls integrals que han 
inclòs l'obligació de despullar-se i amenaces i 
coaccions de fins a deu funcionaris contra el 
pres polític nu, restricció de pertinences 
inusuals i arbitràries, i la negativa fins i tot a 
poder accedir a una simple dutxa. Alhora, els 
locutoris i bisos entre els dos presos polítics, 
que en pocs mesos seran pares, s'han reduït 
considerablement a simplement vint minuts 
setmanals i separats amb un vidre. La Laura 


Riera, embarassada de sis mesos, des del seu 
ingrés a Can Brians es troba ala infermeria de 
la presó, a pesar de no ser aquest l'espai més 
adient pel perill d'infeccions que representa, 
i per ser aquest espai alhora el psiquiàtric del 
centre. Alhora, la presa política veïna de 
Terrassa encara no ha rebut la roba que tenia 
a Picassent, fet pel qual porta un mes amb el 
que portava posat al trasllat. Aquestes 
restriccions en les condicions de vida dels 
dos presos polítics, i les coaccions i humilia¬ 
cions dels funcionaris des de l'arribada a la 
presó, vulneren els drets més elementals i 
representen una infracció de la pròpia legali¬ 
tat espanyola. En conseqüència, volem fer 
públic la preocupació de Rescat per les 
actuacions arbitràries, prepotents, il·legals i 
autoritàries dels carcellers del tripartit. Des 
de Rescat denunciem que aquesta situació 
és dràsticament pitjor que la que han viscut 
elsdosjoves en qualsevol presó del’Estat en 
els darrers sis anys, i és única i exclusivament 
responsabilitat de la política penitenciària 
del govern de la Generalitat del Principat, 
que en gestiona les competències en exclu¬ 
siva. 

Mésinfo www.rescat.org 

Rescat +Contra-lnfos 29/ 5/ 07 


Mor el jove detingut pels 
mossos d'esquadra a Badalona 

Tres persones ferides després de la manifestació de denúncia 


Badalona/ Barcelonès.- El jove ferit greu¬ 
ment pels mossos d'esquadra mentre era 
detingut i traslladat a la comissaria de 
Badalona, va morir finalment el passat 
dimarts 22 de maig. La versió oficial dels 
mossos d'esquadra assenyala que mentre 
traslladaven el detingut en un cotxe patrul¬ 
la, el jove va trencar el vidre del vehicle, va 
enfilar-se al sostre I va caure quan el con¬ 
ductor va frenar. En canvi, familiars i amics 
de la víctima assenyalen els mossos com a 
principals culpables de la mort í n'exigeixen 
responsabilitats polítiques. Així, el passat 27 
de maig, més de cent cinquanta persones es 
van manifestar pels carrers de Badalona per 
denunciar la mort del jove i solidaritzar-se 
amb família i amics. La marxa va acabar 


Repressió als moviments socials 


davant la comissaria dels mossos on van 
haver-hí diversos moments de tensió. A par¬ 
tir d'aquí es va disoldre i els mossos van car¬ 
regar contra la gent que anava marxant, amb 
el resultat de tres persones ferides. Els 
mossos han assenyalat que un grup de per¬ 
sones els havien tirat pedres. 

El seguiment judicial 

El jutjat d'instrucció n e 2 de Badalona ha 
imputat els dos agents que custodiaven el 
detingut per un presumpte delicte d'im¬ 
prudència professional amb resultat de 
mort. El jutjat també ha ordenat a la guàrdia 
civil que es faci càrrec de la investigació del 
cas, perquè no considera oportú que se n'en¬ 
carreguin els mateixos mossos. 

Contra-lnfos 29/ 5/ 07 


Jornada de reflexió per exigir la 
llibertat de la Núria Pórtulas 


La Núria declararà davant el jutge el 4 de juny 


Girona.- Tot i la pluja que queia a Girona a 
les set de la tarda del dissabte 26 de maig, 
unes 300 persones es van tornar a manifes¬ 
tar pels carrers de la ciutat per exigir d'una 
vegada per totes la llibertat de la Nuri. Una 
bona jornada de reflexió, quan escoltàvem a 
la plaça del vi la darrera carta de la Núria 
escrita des de la presó reflexionàvem sobre 
aquest "xanxullo" que anomenen democrà¬ 


cia. La mobilització va durar més de dues 
hores, tal com les manifestacions passades 
de cada quinze dies. Al final de la mani¬ 
festació es van anunciar i recordar les prop¬ 
eres convocatòries i es va Informar que la 
Nuri podrà declarar finalment davant del 
jutge el proper dilluns 4 de juny. 
Mésinfoiwww.elsud.org/ nuria 

Grup Suport +Contra-lnfos 29/ 5/07 


Lluites d'arreu 


Comencen les protestes contra 
la cimera del G-8 a Alemanya 


Hamburg/Alemanya.- Més de 6.000 manifes¬ 
tants van sortir als carrers el 28 de maig per 
protestar contra la Conferència d’ASEM, que 
tenia lloc a la ciutat i contra la cúpula del G- 
8. La manifestació pretenia arribar a la 
Càmara Municipal, però el Tribunal 
Constitucional Alemany va emetre una ordre 
prohibint qualsevol tipus de protesta a 500 
metres de la trobada. L'estat alemany va mon- 
tar un fort dispositiu repressiu amb agents 


vinguts de tot el país, es calcula que es van 
desplaçar uns 5000 policies. Poc desprès de 
l'iníci de la marxa, que estava fortment 
escoltada per la policia alemanya, van 
començar els enfrontaments entre el "Black 
Block" i la policia i la marxa es va dissoldre 
davant la forta repressió. M és tard es van pro - 
duir disturbis al barri de Reeperbahn on la 
policia va intervenir utilitzant camions 
d'aigua. Contra-lnfos 29/5/07 








Alerta a la «Facultad Okupada» 


Madrid El mes passat s'okupava a la 
Univeristad Complutense de Madrid (UCM) 
la facultat de Física que portava des del 1992 
abandonada. Ara el rectorat de la 
Universitat amenaça els okupants amb un 
desallotjament imminent. El divendres 25 de 
maig el senyor Carlos Berzosa, rector de la 
UCM va fer arribar un decret rectoral on 
deia: «En caso de incumplimiento de esta 
orden de desalojo, me veré obligado a 


adoptar las medidas academicas y legales 
de todo orden, imprescindibles para su con- 
secucíón, con la exigencia de las respons- 
abilidades de todo ordenque procedan.» 
Davant aquesta amenaça des de l'assemblea 
de la Facultat Okupada Autogestionada us 
farem arribar en breu les noves convo¬ 
catòries i accions en resposta a l'amenaça 
del rectorat. 

Facultat Okupada +Contra-lnfos 29/ 5/ 07 


Inauguren el CSO Les Oblidades 


Manresa/ Bages.- El dissabte 28 d'abril es va 
okupar a Manresa un edifici que havia estat 
escola d’art, ubicada a la Plaça Dr. Robert, 
n e 3, Posteriorment, aquest local va ser un 
geriàtric i l'any 2000 va ser clausurat per l'e¬ 
stat de deteriorament en què es trobava l'ed- 


ificí i davant la manca de recursos econòmics 
per arreglar-ho. El col·lectiu que ha entrat 
està rehabilitant l’espai i pretén fer tallers, 
kafeta oberta, cuina, sala d’exposicions, gim¬ 
nàs. Aquest cap de setmana inauguren 
l’espai. Contra-lnfos29/ 05/ 2007 


NovaOkupació aVigo 


Vigo/ Galiza.- Una cinquantena d’activistes 
van alliberar per un temps determinat un 
territori mort, "donant-li la senyal de sorti¬ 
da a un procés vital que ens porta des de la 
defensa dels Centres Socials a I ’autoorgan- 
ítzació de processos d'autonomia' 1 . Després 


de l’arribada de la guàrida urbana, van 
aguantar un temps i van passar pàgina per 
"continuar escrivint el cap de setmana 
d’autogestió i enfortiment d’una aliança 
en torn als espais alliberats". 

Contra-lnfos29/ 5/ 2007 


20 anys okupant i 15, celebrant-ho 

Les festes majors alternatives seran el 7,8 i 9 de juny 


Cornellà/ Baix Llobregat .-Aquest any, a més 
de celebrar que són les festes de Korneyà, el 
dia 7,8 i 9 de Juny, també toca celebrar que 
fa 20 anys que es va okupar el primer centre 
social, l'Ateneu de Korneyà. Ja fa 20 anys que 
els joves del poble es començaren a preocu¬ 
par per la falta d’espais per poder realitzar 
les seves pròpies activitats i portar a terme 
la seva lluita al marge de les institucions del 
poder. Des de l'Ateneu de Korneyà (1987- 
2004) fins al Cso La Bankarrota (2004-?), 
passant per la Casa del Salt (1996-1998), Kan 
Fairell (1994-2000), Cso Pati Blau (1998- 
2004), La Krispa (2000-2006) i el Cso Tòxics 
(2004-2007), tots han omplert aquests 20 
anys en els que s’han compartit lluites, 
il·lusions, col·lectius...i com no festes! 

Per això la temàtica de que tracten les 
Festes Alternatives de Korneyà és l'oku- 
pacíó. Brindarem per això i amés ens servirà 
per a denunciar la repressió que està rebent 
el moviment okupa i tota la gent que d'una 


manera o una altre participa en ell. 

Des del dijous que s'iniciïn les festes amb el 
txupinazo, en el seu espai es realitzaran 
diferents activitats com cercaviles-punks, 
espectacles de foc, projeccions, monòlegs, 
teatre, guerra de bicicletes, pintades de 
murals, etc. Durant les nits, als concerts s’hi 
podran veure grups de barri el dijous, grups 
com At versaris, Deforestats, la Kinkibeat i 
música tradicional del poble Amazic el 
divendres, per acabar les festes amb el con¬ 
cert del dissabte amb els Habeas Corpus, 
Chicharrica i Red Banner, aquests dos últims 
presentant nou disc. Entre tots brindarem 
pels 20 anys d’okupacio a Korneyà i pels pre¬ 
sos i preses polítiques que l'estat espanyol 
tanca a les seves presons. Per tot això i més 
us convidem a passar per l'espai de lesfestes 
situat al costat del pàrking de la RENFE de 
Korneyà els dies 7,8 i 9 de Juny. 

Assemblea de festes alternatives de 
Korneyà +Contra-lnfos 29/ 5/07 


Concentració en solidaritat 
per la llibertat d'en Mumia 


BarcELONA.- El grup de suport a Mumia a 
Barcelona ens envia la crònica de la concen¬ 
tració que van realitzar a la plaça Sant 
Jaume: “Amb motiu de la celebració de la 
vista en la que es resolia la última posssíbil - 
itat de recurs en el cas del M umia Abu-Jamal 
a la Cort d'Apel·lacions dels Estats Units pel 
Tercer Circuit a la ciutat de Philadelphia, el 
passat dijous 17 de Maig del fotut 2007 
varem realitzar una concentració a la Plaça 
Sant Jaume de Barcelona per denunciar la 
situació del nostre company Mumia Abu- 
Jamal i per exigir la seva llibertat. Una 
trentena de persones varem trobar-nos a les 
19h i vàrem repartir octavetes en les que es 
demanava la seva llibertat i denunciàvem la 
pena de mort com una forma d'exterminí 
dels estats I vàrem estendre diverses pan¬ 
cartes en les quals es denunciava el clar 
montatge del que està essent objecte í s'exi - 
gia la seva immediata llibertat a les autori - 
tats dels EUA (és a dir, al xeriff Bush Jr. com 


Protbtes Electorals 


a màxim representant de la seva política 
d'extermini. Destacar que l'actuació de la 
policia va ser tranquila durant tota la con¬ 
centració però a l'hora de marxar, dos nois 
que venien de Girona varen ser indiscrimi¬ 
nadament identificats al C/ Ferran i quan el 
grup de persones que quedàvem a la plaça 
vam anar cap allà, els mossos varen agafar a 
un dels companys la videocàmera amb que 
havia gravat la concentració i que encara 
portava a les mans (ja que tot va passar molt 
ràpid), i li van esborrar el contingut de la 
gravació. Finalment, un cop identificats, els 
van deixar marxar i aquí vam posar punt I 
final a l'acte. A hores d’ara encara no s'ha 
emès cap resolució de la vista, però el que 
sí sabem és la gran expectació que el cas ha 
aixecat allà i les multitudinàries mostres de 
suport cap al Mumia que se succeeixen un 
dia rera l’altre." 

Grup d'amics/ es dels MOVE i Mumia a BCN 
+Contra-lnfos 29/ 5/ 07 


6 detinguts a Cadis per fer teatre 
al carrer demanant l'abstenció 


Càdis/Andalusia.- El passat 27 de maig, dia 
de les eleccions municipals, van ser 
detinguts membres de las Juventudes 
Libertarias i CNT-Càdiz per part de la policia 
nacional. Els i les detingudes van ser acusats 
d'incomplir la llei electoral, ja que el grup 
estava realitzant una obra de tatre al carrer 
on s'incitava a l'abstenció electoral. Un jove 
que prenia fotos en el moment de les deten - 
cions també va ser detingut. Després d'estar 


dues hores en els calaboços, van ser posats 
en llibertat amb els càrrecs, acusats de no 
respectar la llei de partits, la qual prohibeix 
fer propaganda de qualsevol partit polític 
durant el dia de les eleccions. Malgrat tot, 
els joves detinguts denuncien que en el 
teatre es reivindicava l'abstenció i no el vot 
per cap partit polític. 

lndymedíaestrecho+ 
Contra-lnfos 29/ 5/ 07 


Rbúda Bàsica 


Accio contra les retallades de 
les ajudes socials a Gasteiz 


G asteiz/ Bjzkadi.- El mati del passat 24 de 
maig, dijous, un grup de persones afectades 
per les retallades de les ajudes socials de l’a¬ 
juntament de Gasteiz, governat pel PP, es van 
enfilar a la teulada de l'església de Sant 
M iguel de la mateixa ciutat per tal de denun¬ 
ciar "l'enriquiment Indiscriminat d'uns pocs 
que ens està deixant cada cop més desputl- 
lades davant la pobresa" i exigir un canvi rad¬ 
ical d'un sistema econòmic i social que per¬ 
met retallar les prestacions socials mentre els 
polítics es segueixen augmentant els sous. 
Com ja fa a un any, a la campanya "Per a ells 
tot, per a nosaltres res”, persones de Gasteiz 
van voler posar en evidència els contrastos 
d'una ciutat en la que els seus polítics cobren 
sous de fins a 580 0 0 euros mentre es segueix 
criminalitzant la pobresa en la que han de 
viure cada cop una part més important de la 
població. Durant el 2007, més de 700 person¬ 


es han vist com l'ajuntament de Gasteiz els hi 
retirava les ajudes socials 
Desallotjats per l’Ertzainza i els bombers 
Els participants de l'acció van romandre 
desputllats durant 48 hores a dalt del teulat, 
recolzada per una concentració a peu de 
plaça, fins que el matí de dissabte 26 dota¬ 
cions de l'erzaintza i dels bombers van 
aparèixer amb la intenció de desallotjar-los. 
Tot i que en un primer moment la policia va 
vallar la plaça, bombers i Ertzaiza es van negar 
a executar-lo, donat el perill que representa¬ 
va un desallotjament per la integritat física 
dels activistes. Finalment, però, es va produir 
cap a les 4 de la tarda, sent detingudes i 
traslladades a comissaria entre apalaudi- 
ments de la gent congregada. A les 9 del 
vespre van ser posats en llibertat amb càrrecs 
de resistència a l'autoritat i delicte electoral. 

Baladre +Contra-lnfos 29/ 05/ 07 


Dimecres 30 de maig i cada dimecres -B.30h davant les seus d'ICV 
A Girona cl Barcelona,51 a Badalona c/ Latrilla , 12. 

Concentracions per l'alliberament 

Dijous31de maig - 20h Universitat deVic- Vic (i després concert) 

Manifestació llibertat Núria Pórtulas 


Dimecres 30 de maig - D.30h Jutjatsde Terrassa - Rambla Egara 

Concentració en suport a la CUP 


De ]0 a B i de Kh A 20h al c/ Reina Amàlia Ubis <M >Paral·lel 

Oficina d'O kupació tots els dijous 


Tel: 93.530.68.76 

Correu electrònic: 
«zitzania@sindominio.net» 


Butlletí setmanal 

Gontra-Infos 


^L'oratge deia setmana vinent 

I Dimecres 30 

Dijous 31 

Divendres 1 

Dissabte 2 

Diumenge 3 

Dilluns 4 

Dimarts 5 1 

Després d’un interval de dies amb temperatures fresques, la setmana tendirà a portar-nos un ambient cada dia 
més càlid. Entre dijous i divendres hi podrà haver núvols a la meitat nord de Catalunya amb algunes tempestes 
locals a les comarques pirinenques. Dilluns s’iniciarà una pujada de termòmetres que es durà a l’estiu. 












































